**ŠTATÚT**

**Celoslovenská literárna súťaž začínajúcich autorov**

***Petržalské súzvuky Ferka Urbánka 2025***

**Preambula**

Celoslovenskú literárnu súťaž začínajúcich autorov *Petržalské súzvuky Ferka Urbánka* organizuje Miestna knižnica Petržalka v pravidelných ročných intervaloch od roku 1990.

Súťaž podporuje záujem detí, mladých ľudí, študentov, dospelých, ako aj ľudí v seniorskom veku o písané slovo formou poézie či prózy.

**Čl. 1**

**Vyhlasovateľ súťaže**

1. Vyhlasovateľom celoslovenskej literárnej súťaže začínajúcich autorov Petržalské súzvuky Ferka Urbánka (ďalej len „*súťaž*“) je Miestna knižnica Petržalka (ďalej len „*knižnica*“), rozpočtová organizácia Mestskej časti Bratislava-Petržalka.

**Čl. 2**

**Ciele súťaže**

1. Literárna súťaž je platformou pre začínajúcich autorov poézie a prózy s možnosťou konfrontácie vlastnej literárnej tvorby s pohľadom a názorom odbornej poroty a s možnosťou zúčastniť sa seminára, v ktorom môžu súťažiaci hovoriť o svojej tvorbe a zaslanom diele priamo s porotkyňou alebo porotcom.
2. Ocenenie v celoslovenskej literárnej súťaži je pre žiakov a študentov možnosťou získať body do hodnotiacich kritérií v prijímacích pohovoroch na stredné a vysoké školy.

**Čl. 3**

**Účastníci súťaže, kategórie**

1. Do súťaže sa môže zapojiť každá začínajúca, neprofesionálna autorka či autor, ktorého súťažná práca ešte nebola publikovaná ani ocenená na inej literárnej súťaži a nemá publikovanú žiadnu samostatnú zbierku básní, knihu poviedok, novelu, román. Publikovanie literárnych prác v zborníkoch sa do tejto podmienky nezahŕňa.
2. Témy súťažných prác sú ľubovoľné. Osobitne budú hodnotené a ocenené literárne práce o Petržalke a to Cenou riaditeľky knižnice.
3. Účastníkmi súťaže sú žiaci základných škôl, študenti stredných škôl a mládež do 20 rokov, dospelí nad 20 rokov.
4. Súťažné práce budú hodnotené v rámci týchto vekových kategórií:

* ***1. veková kategória*** – žiaci 1. stupňa základných škôl (3. - 5.ročník)
* ***2. veková kategória*** – žiaci 2. stupňa základných škôl (6. - 9. ročník)
* ***3. veková kategória*** – študenti stredných škôl a mládež do 20 rokov
* ***4. veková kategória*** – dospelí nad 20 rokov

1. Súťažné práce budú hodnotené v uvedených vekových kategóriách v dvoch literárnych žánroch:

* **poézia**
* **próza**

**Čl. 4**

**Prihlásenie do súťaže**

1. Podmienkou zaradenia do súťaže je riadne vyplnená a odoslaná prihláška:
2. online prostredníctvom Google formulára, ktorý je zverejnený na webovej stránke vyhlasovateľa súťaže,
3. zaslaná poštou – doc. dokument, v tlačenej podobe, nie písaný ručne, ktorý je vložený na webovej stránke vyhlasovateľa súťaže,
4. sken zaslaný e-mailom – doc. dokument, ktorý je vložený na webovej stránke vyhlasovateľa súťaže.
5. Odoslaním prihlášky dáva autor/ka, alebo zákonný zástupca súťažiaceho súhlas so spracovaním osobný údajov vyhlasovateľovi súťaže v zmysle Zákona a zverejnením svojich osobných údajov v zmysle Zákona o ochrane osobných údajov č. 18/2018 Z. z. a so zverejnením vlastného autorského príspevku na webovej stránke vyhlasovateľa súťaže - Miestnej knižnice Petržalka.

**Čl. 5**

**Rozsah a forma súťažných prác**

1. Do súťaže budú prijaté len pôvodné vlastné práce, ktoré doteraz neboli publikované v tejto ani v inej literárnej súťaži a neboli prihlásené do predchádzajúcich ročníkov súťaže.
2. Prihlásené práce nesmú autori publikovať až do dňa vyhlásenia oficiálnych výsledkov súťaže. 3. Vyhlasovateľ garantuje, že práca nebude použitá v rozpore s autorským zákonom a budú dodržané všetky zásady GDPR v súlade so Zákonom č. 18/2018 Z. z.
3. Rozsah súťažných prác:

* **poézia:** jedna báseň alebo súbor básní v maximálnom rozsahu spolu 90 veršov (pri

básňach v próze maximálne 3 normostrany = 5 400 znakov vrátene medzier),

* **próza:** jedna próza alebo súbor próz v maximálnom rozsahu spolu 10 normostrán (18

000 znakov vrátane medzier). Viac ako 10 strán textu nebude porota hodnotiť, ani brať do úvahy.

1. Literárne práce nesmú obsahovať žiadne ilustrácie, úvodné strany, návrh obálky knihy a podobne.
2. Posudzované budú iba literárne práce v slovenskom jazyku, po prípade a po

predchádzajúcej dohode s Vyhlasovateľom súťaže aj v českom jazyku.

1. Práce, ktoré nespĺňajú podmienky, nebudú zaradené do súťaže.

**Čl. 6**

**Termíny súťaže**

1. Súťaž je vyhlasovaná každý rok.
2. Vyhlásenie nového ročníka súťaže zverejňuje vyhlasovateľ na svojom webovom sídle najneskôr na začiatku marca daného kalendárneho roka.
3. Termín uzávierky súťaže je 30. 6. daného kalendárneho roka. Vyhlasovateľ súťaže má právo termín predĺžiť.
4. Súťaž je vyhodnocovaná v rámci jedného kola.
5. Slávnostné vyhlásenie výsledkov súťaže sa uskutoční v októbri daného kalendárneho roka.

**Čl. 7**

**Koordinátor súťaže**

1. Zodpovedá za organizáciu a koordináciu súťaže.
2. Zabezpečuje:
3. prípravu súťaže, iniciuje jej vyhlásenie a organizuje jej priebeh,
4. zodpovedá za komunikáciu s prihlásenými účastníkmi,
5. zúčastňuje sa zasadnutí poroty,
6. zabezpečuje písomný záznam zo zasadnutí poroty,
7. zabezpečuje spracovanie výsledkov súťaže,
8. zabezpečuje prípravu a vydanie propagačných materiálov súťaže,
9. zabezpečuje ukončenie súťaže a odovzdanie / posielanie práce účastníkom,
10. vedie elektronickú databázu účastníkov zapojených do súťaže a členov poroty v priebeh jej jednotlivých ročníkov,
11. organizuje odborný seminár pre všetkých účastníkov súťaže, ktorý sa uskutočňuje v deň slávnostného vyhodnotenia súťaže.
12. zabezpečuje zverejňovanie ocenených prác na web vyhlasovateľa

**Čl. 8**

**Porota, hodnotenie prác**

1. Práce prihlásené do súťaže hodnotí porota zložená z odborníkov a propagátov z oblasti literatúry, etablovaných autoriek a autorov kníh.
2. Porotu súťaže vymenúva riaditeľka knižnice.
3. Porota má 3 externých členov, koordinátor súťaže nie je členom poroty.
4. Porota hodnotí zaslané literárne práce na základe ich umeleckej hodnoty, obsahu, štylistiky, originálnosti, estetiky a schopnosti využiť umelecké prostriedky v ktorejkoľvek akceptovanej literárnej forme, čo je próza (poviedka, novela, rozprávanie, úvaha, esej,
5. rozprávka, román), alebo poézia (voľný verš, viazaný verš, haiku, peripatetická poézia, text piesne).
6. Každý člen poroty v rámci hodnotenia jednotlivých prác vyhotovuje protokol, v ktorom uvádza hodnotenia literárnych diel a poradie, ktoré vo svojej hodnotenej kategórii navrhuje. Protokol zasiela koordinátorke súťaže, ktorá na ich základe zostavuje výsledkovú listinu.
7. Návrh na Cenu riaditeľky knižnice môžu odporúčať porotcovia, alebo si ocenenú prácu vyberie riaditeľka knižnice sama.

**Čl. 9**

**Ceny a umiestnenia**

1. ***Všetky vekové kategórie*** – udelené môžu byť ceny za 1., 2. a 3. miesto, porota má právo neudeliť niektorú z cien, prípadne môže udeliť dve ceny za 2. miesto a dve ceny za 3. miesto. Ceny predstavujú diplom a vecná odmena.
2. Porota môže udeliť literárnej práci, ktorá sa neumiestnila na prvých troch miestach, ale má výborné hodnotenie ocenenie prostredníctvom čestného uznania.

**Čl. 10**

**Verejná prezentácia ocenených prác**

1. Výsledková listina s menami autorov/riek bude spoločne s údajom, z ktorého mesta pochádzajú a názvami ich literárnych prác zverejnené na webovom sídle knižnice, na sociálnych sieťach knižnice a mestskej časti Bratislava – Petržalka a môže byť zverejnená aj v lokálnom periodiku, mesačníku Naša Petržalka.
2. Ocenené práce budú uverejnené na webovej stránke Miestnej knižnice Petržalka, ich publikovanie nebude honorované.
3. Autor/ka bol(a) bol/a poučený(á), že v zmysle vyššie citovaného zákona môže ako dotknutá osoba kedykoľvek odvolať svoj súhlas na spracovanie osobných údajov.
4. Odoslaním prihlášky si je autor/ka vedomý, že v prípade, ak má menej ako 16 rokov, požiada svojho zákonného zástupcu (rodiča) o súhlas so spracovaním svojich osobných údajov.

**Čl. 11**

**Záverečné ustanovenia**

1. Zaslaním prihlášky účastník súťaže vyjadruje súhlas s podmienkami súťaže, so spôsobom propagácie, ako aj s použitím osobných údajov pre potreby súťaže a sprievodných aktivít s tým spojených.
2. Súťažné práce sa nevracajú. Autorský príspevok môže byť vrátený autorovi na základe písomného vyžiadania.
3. Štatút možno meniť a dopĺňať len písomnou formou.
4. Štatút a prihláška budú vydané a komunikované v slovenskom jazyku
5. Štatút nadobúda účinnosť dňa 17. 2. 2025. Zároveň sa ruší platnosť doterajšieho štatútu súťaže zo dňa 3. 4. 2024.

****

**PhDr. Libuša Jaďuďová poverená vedením MKP**